Børselv

Børselv, på kvensk Pyssyjoki og på nordsamisk Bissojohka (finsk: Pyssyjoki), er ei bygd ved Porsangerfjorden, 37 kilometer nordøst for Lakselv i Porsanger kommune i Finnmark.  

Stedet ligger ved utløpet til lakseelva Børselva, med det 80 meter dype Silfarjuvet. Bygda har en betydelig kvensktalende befolkning, og her ligger Kvensk institutt (tidligere kalt Kvæntunet), nasjonalt senter for kvensk språk og kultur.

Børselv er kirke- og skolested, med kulturminnet Børselv kapell og Børselv oppvekstsenter som huser barnehage samt barne- og ungdomsskole. Aldershjem, dagligvarebutikk, bensinstasjon, overnattingsbedrift og leirskole.

Den kvenske bygda
Kvensk institutt har vært i drift siden januar 2007 som et nasjonalt senter for kvensk språk og kultur. 
Norske kvener – Børselv/Ruijan kväänit – Pyssyjokilaiset ble stiftet i 1984 og var med som en av stifterne av Norske kveners forbund.
Kipparifestivalen, eller Kipparin festivaali, arrangeres årlig i Børselv.  
Den lokale husflids- og håndverksforeningen Kapperi-Pyssjoven Käsityöjuokko.

Referanser

Eksterne lenker
 Hjemmesiden til Børselv
 Kvener.no Ruijan Kveeniliito – Norske Kveners Forbund; Kultur og historikk.
 Hjemmesiden til Kainun institutti – Kvensk institutt
 Hjemmesiden til Porsanger kommune

Bosetninger i Porsanger
Bygder og grender i Finnmark